Diari Oficial de la Generalitat Valenciana


Sumari del DOGV 6112, del 29-09-2009 (2009/10245)

RESOLUCIÓ de 15 de setembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.510,09 metros quadrats de superfície, situada a Orihuela (Alacant), plaça de La Salud, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6112

Data del DOGV
:   29-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10404


Data del document
:   15-09-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * propietat immobiliària
    * cultura regional
    * transmissió de la propietat

RESOLUCIÓ de 15 de setembre de 2009, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 1.510,09 metros quadrats de superfície, situada a Orihuela (Alacant), plaça de La Salud, realitzada per l'ajuntament del dit municipi a favor de la Generalitat, per a ser destinada a la construcció d'un centre de salut. [2009/10266]  
L'Ajuntament d'Orihuela, en sessió plenària realitzada el dia 24 de febrer de 2009, va acordar la cessió gratuïta a la Generalitat de la finca de la seua propietat de 1.510,09 metres quadrats de superfície, situada a la plaça de La Salud, 2, de la dita població, amb la finalitat de destinar la finca a la construcció d'un centre de salut.  
A proposta de la Conselleria de Sanitat, es van iniciar els tràmits legals oportuns per a l'acceptació de l'immoble.  
En conseqüència, basant-se en l'article 44 de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Orihuela de la finca que té 1.510,09 metres quadrats de superfície, situada a la plaça de La Salut, 2, de la dita població, que confronta: nord, terrenys de Provisa i plaça de La Salud; sud, edifici de l'Hospital, resta de la finca matriu i finca de les germanes del Monte Carmelo, est, resta de la finca matriu de la qual se segrega, i oest, riu Segura.  
Consta inscrita en el Registre de la Propietat d'Orihuela 1 al tom 1302, llibre 999, foli 29, finca 80632, inscripció 3a.   
Referència cadastral: 5423250RS6437Q1936QD.  
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Orihuela s'efectua amb la condició de destinar la finca a la construcció d'un centre de salut, el servici haurà d'entrar en funcionament en el termini màxim de cinc anys i mantindre's durant els trenta següents comptats a partir de la data d'acceptació de l'immoble. En el supòsit d'incompliment de les condicions anteriors, es considerarà resolta la cessió i el terreny revertirà a l'Ajuntament amb totes les seues pertinences i accessions.  
Tercer  
L'immoble acceptat haurà d'incorporar-se a l'inventari general de béns i drets de la Generalitat en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 15 de setembre de 2009.- El conseller d'Economia, Hisenda i Ocupació i vicepresident segon del Consell: Gerardo Camps Devesa.